༄༅། །གསོལ་འདེབས་ཀྱི་ཡི་གེ་ཡིད་བཞིན་ནོར་བུའི་
ཕྲེང་མཛེས་ཞེས་བྱ་བ་བཞུགས།
ན་མོ་གུ་རུ་བུདྡྷ་དྷྭ་ཛ་ཡེ། སྤངས་རྟོགས་མཐར་ཕྱིན་སྟོན་པ་སངས་རྒྱས་ལ། །མཆོད་སྤྲིན་རྒྱ་མཚོས་
མཆོད་ཅིང་གསོལ་བ་འདེབས། །བདག་སོགས་དུས་འདིར་བསམ་དོན་ཀུན་འགྲུབ་ཅིང༌། །ཕྱི་མ་
བདེ་བ་ཅན་དུ་སྐྱེ་བར་ཤོག །ཅེས་པ་འདི་དགའ་ལྡན་ནས་བྱོན་པའི་སངས་རྒྱས་ཀྱི་འཕེལ་གདུང་
ཡིད་བཞིན་གྱི་ནོར་བུ་རིན་པོ་ཆེའི་གཙོས་པའི་རྒྱ་བོད་ཀྱི་སྟོན་པའི་སྐུ་བྱིན་རླབས་ཀྱི་གཟི་འོད་གཞན་
ལས་རྨད་དུ་བྱུང་བ་ཆོས་རྗེ་ས་པཎ་གྱི་དབུའི་གཙུག་ཕུད་ཕུལ་བའི་ཐུབ་དབང་རྡོ་རྗེ་གདན་ཆུང་མ་
སོགས་ངོ་མཚར་ཅན་རྣམས་ལ་གསོལ་བ་བཏབ་པའོ། །རྒྱལ་བའི་རྒྱལ་ཚབ་བྱམས་པ་མགོན་པོ་ལ།
མཆོད་སྤྲིན་རྒྱལ་མཚོས་མཆོད་ཅིང་གསོལ་བ་འདེབས། །བདག་སོགས་དུས་འདིར་བསམ་དོན་ཀུན་
འགྲུབ་ཅིང༌། །ཕྱི་མ་བདེ་བ་ཅན་དུ་སྐྱེ་བར་ཤོག །ཅེས་པ་འདི་རྒྱལ་བ་བྱམས་མགོན་གྱི་སྐུ་རྫི་གྱིམ་
ལས་རང་བྱོན་དུ་བྱོན་པའི་གང་གསོལ་བ་བཏབ་པ་ཡིད་བཞིན་དུ་སྩོལ་བར་ངེས་པའི་གཏམ་རྒྱུད་ངོ་
མཚར་ཅན་དོན་ལ་གནས་པ་དེར་གསོལ་བ་བཏབ་པའོ། །རྩོད་པ་ཀུན་ལས་རྒྱལ་བའི་འཇམ་དཔལ་
ལ༑ ༑མཆོད་སྤྲིན་རྒྱ་མཚོས་མཆོད་ཅིང་གསོལ་བ་འདེབས། །བདག་སོགས་དུས་འདིར་བསམ་དོན་
ཀུན་འགྲུབ་ཅིང༌། །ཕྱི་མ་བདེ་བ་ཅན་དུ་སྐྱེ་བར་ཤོག །ཅེས་པ་འདི་ས་སྐྱ་པཎ་ཆེན་དང་འཕྲོག་བྱེད་
ཅིང་། །ཕྱི་མ་བདེ་བ་ཅན་དུ་སྐྱེ་བར་ཤོ།
དགའ་བོ་གཉིས་རྩོད་པ་མཛད་དུས་རྩོད་རྒྱབ་དང་དཔང་མཛད་པར་གྲགས་པའི་འཇམ་དབྱངས་རྩོད་
རྒྱལ་མ་ཞེས་མཚན་དོན་དང་ལྡན་པ་དེར་ཡིད་ཆེས་མོས་གུས་ཀྱི་སྒོ་ནས་གསོལ་བ་བཏབ་པའོ། །
97

དཔལ་ས་སྐྱ་པའི་བླ་མ་དམ་པ་རྣམས་ལ་བསྟོད་པ་པདྨ་རཱ་གའི་ཕྲེང་བ་སོགས་བསྟོད་ཚོགས་སྐོར།
དགོས་འདོད་ཀུན་འབྱུང་པདྨ་འབྱུང་གནས་ལ། །མཆོད་སྤྲིན་རྒྱ་མཚོས་མཆོད་ཅིང་གསོལ་བ་འདེབས། །
བདག་སོགས་དུས་འདིར་བསམ་དོན་ཀུན་འགྲུབ་ཅིང༌། །ཕྱི་མ་བདེ་བ་ཅན་དུ་སྐྱེ་བར་ཤོག །ཅེས་
པ་འདི་སློབ་དཔོན་པདྨ་འབྱུང་གནས་ཀྱི་སྐུ་འདྲ་བྱིན་རླབས་རང་དང་མཉམ་པའི་སྐུ་ཚབ་གཉེར་ལྔའི་
ནང་ཚན་བྱེད་མ་ཨ་ཀྲོང་ལས་གྲུབ་པ་གསོལ་བ་བཏབ་ན་རིང་བསྲེལ་རྒྱུན་མི་ཆད་པར་འབྱོན་བཞིན་
པ་དེ་ཉིད་ལ་གསོལ་བ་བཏབ་པའོ། །ས་སྐྱའི་བླ་ཆེན་དཔལ་ལྡན་རྩེ་མོ་ལ། །མཆོད་སྤྲིན་རྒྱ་མཚོས་
མཆོད་ཅིང་གསོལ་བ་འདེབས། །བདག་སོགས་དུས་འདིར་བསམ་དོན་ཀུན་འགྲུབ་ཅིང་། །ཕྱི་མ་བདེ་
བ་ཅན་དུ་སྐྱེ་བར་ཤོག །ཅེས་པ་འདི་ནི་དགེ་བའི་བཤེས་གཉེན་ཕུ་ཆུང་པས་བཞེངས་པའི་ས་འཇམ་
ཞལ་སྤྲོད་ཀྱི་སྐུ་ལ་བརྒྱུད་པའི་བླ་མ་སོགས་དུ་མས་བསྐོར་བའི་བྲིས་སྐུ་ས་སྐྱ་པ་ཆེན་པོའི་ཕྱག་ནས་
མ་རྗེ་བཙུན་སྐུ་མཆེད་ཀྱི་ཐུགས་དམ་གྱི་རྟེན་འཁྲུལ་མེད་དེ་ཉིད་ལ་གསོལ་བ་བཏབ་པའོ། །རྡོ་རྗེ་
འཆང་དངོས་གྲགས་པ་རྒྱལ་མཚན་ལ། །མཆོད་སྤྲིན་རྒྱ་མཚོས་མཆོད་ཅིང་གསོལ་བ་འདེབས། །
བདག་སོགས་དུས་འདིར་བསམ་དོན་ཀུན་འགྲུབ་ཅིང༌། །ཕྱི་མ་བདེ་བ་ཅན་དུ་སྐྱེ་བར་ཤོག །ཅེས་
པ་འདི་ནི་གྲགས་པའི་མཐའ་ཅན་གྱིས་བཞེས་པའི་རྗེ་བཙུན་རིན་པོ་ཆེའི་སྐུ་རྩོད་བྲལ་རྣམས་ལ་གསོལ་
བ་བཏབ་པའོ། །ཐུབ་དབང་གཉིས་པ་ས་སྐྱ་པཎ་ཆེན་ལ། །མཆོད་སྤྲིན་རྒྱ་མཚོས་མཆོད་ཅིང་གསོལ་
བ་འདེབས། །བདག་སོག་དུས་འདིར་བསམ་དོན་ཀུན་འགྲུབ་ཅིང༌། །ཕྱི་མ་བདེ་བ་ཅན་དུ་སྐྱེ་བར་
ཤོག །ཅེས་པ་འདི་ནི་རྗེ་བཙུན་ས་པཎ་གྱི་སྐུ་ཆོས་རྗེ་པ་ཉིད་ཀྱི་ཕྱག་ནས་མ་འཁྲུལ་མེད་གསུམ་ལ་
གསོལ་བ་བཏབ་པའོ། །འགྲོ་བའི་བླ་མ་ཆོས་ཀྱི་རྒྱལ་པོ་ལ། །མཆོད་སྤྲིན་རྒྱ་མཚོས་མཆོད་ཅིང་གསོལ་
བ་འདེབས། །བདག་སོགས་དུས་འདིར་བསམ་དོན་ཀུན་འགྲུབ་ཅིང་། །ཕྱི་མ་བདེ་བ་ཅན་དུ་སྐྱེ་བར་
ཤོག །ཅེས་པ་འདི་ནི་ཆོས་རྒྱལ་འཕགས་པའི་ཧོར་སྐུ་དངུལ་ལས་གྲུབ་པ་འཕགས་པ་ཉིད་ཀྱི་ཕྱག་
ནས་མ་འཁྲུལ་མེད་དང༌། བྲིས་སྐུ་གོས་ཐང་ཧོར་དུས་ཀྱི་ཆོས་ཀྱི་རྒྱལ་པོ་རང་ཉིད་ཀྱི་ཕྱག་ནས་མ་
དེ་ཉིད་ལ་གསོལ་བ་བཏབ་པའོ། །འགྲོ་མགོན་ཆོས་རྗེ་ཐེག་ཆེན་ཆོས་རྒྱལ་ལ། །མཆོད་སྤྲིན་རྒྱ་མཚོས་
མཆོད་ཅིང་གསོལ་བ་འདེབས། །བདག་སོགས་དུས་འདིར་བསམ་དོན་ཀུན་འགྲུབ་ཅིང༌། །ཕྱི་མ་བདེ་
98

འཇམ་མགོན་ཨ་མེས་ཞབས་ངག་དབང་ཀུན་དགའ་བསོད་ནམས་ཀྱི་གསུང་འབུམ། པོད་དང་པོ།
བ་ཅན་དུ་སྐྱེ་བར་ཤོག །ཅེས་པ་འདི་ནི་བླ་མ་དམ་པ་བསོད་ནམས་རྒྱལ་མཚན་གྱི་སྐུ་ཡར་ལུང་པ་
སེང་གེ་རྒྱལ་མཚན་གྱི་བཞེངས་པ་འགྲོ་མགོན་ཆོས་རྗེ་རང་གི་ཕྱག་ནས་མ་རྩོད་བྲལ་དང་། ཐེག་ཆེན་
རིན་པོ་ཆེའི་སྐུ་ཐེག་ཆེན་ཆོས་རྗེ་རང་གི་ཕྱག་ནས་མ་སྤྱན་ཟུར་ན་རིང་བསྲེལ་གསར་དུ་བྱོན་པའི་བྱིན་
རླབས་ཡིད་ཆེས་ཅན་གཉིས་ལ་གསོལ་བ་བཏབ་པའོ། །ཐམས་ཅད་མཁྱེན་པ་ལེགས་པའི་འབྱུང་
གནས་ལ། །མཆོད་སྤྲིན་རྒྱ་མཚོས་མཆོད་ཅིང་གསོལ་བ་འདེབས། །བདག་སོགས་དུས་འདིར་བསམ་
དོན་ཀུན་འགྲུབ་ཅིང་། །ཕྱི་མ་བདེ་བ་ཅན་དུ་སྐྱེ་བར་ཤོག །ཅེས་པ་འདི་མཁན་ཆེན་ཐམས་ཅད་མཁྱེན་
པ་བསོད་ནམས་ལྷུན་གྲུབ་ལེགས་པའི་འབྱུང་གནས་ཀྱི་སྐུ་འདྲ་རྗེ་དེ་ཉིད་ཀྱི་ཕྱག་ནས་མར་གྱུར་པ་
ཟུང་ལ་གསོལ་བ་བཏབ་པའོ། །ས་སྐྱ་ལོ་ཙཱ་ཡོངས་འཛིན་ཨེ་ཝཾ་པར། །མཆོད་སྤྲིན་རྒྱ་མཚོས་མཆོད་
ཅིང་གསོལ་བ་འདེབས། །བདག་སོགས་དུས་འདིར་བསམ་དོན་ཀུན་འགྲུབ་ཅིང༌། །ཕྱི་མ་བདེ་བ་
ཅན་དུ་སྐྱེ་བར་ཤོག །ཅེས་པ་འདི་ནི་ས་ལོ་འཇམ་པའི་རྡོ་རྗེ་དང༌། ངོར་ཆེན་དཀོན་མཆོག་ལྷུན་གྲུབ་
ཀྱི་སྐུ་འདྲ་རྗེ་ཡབ་སྲས་དེ་གཉིས་ཀྱི་ཕྱག་ནས་མར་གསོལ་བ་བཏབ་པའོ། །རྩོད་བྲལ་སྔགས་འཆང་
ཡབ་སྲས་རྣམ་གསུམ་ལ། །མཆོད་སྤྲིན་རྒྱ་མཚོས་མཆོད་ཅིང་གསོལ་བ་འདེབས། །བདག་སོགས་
དུས་འདིར་བསམ་དོན་ཀུན་འགྲུབ་ཅིང༌། །ཕྱི་མ་བདེ་བ་ཅན་དུ་སྐྱེ་བར་ཤོག །ཅེས་པ་འདི་ནི་སྙིགས་
དུས་བསྟན་པའི་ཉི་མ་སྔགས་འཆང་ཆོས་ཀྱི་རྒྱལ་པོ་ཀུན་དགའ་རིན་ཆེན་ཡབ་སྲས་མཚུངས་མེད་
གསུམ་གྱི་སྐུ་འདྲ་ཕྱག་ནས་མ་བྱིན་རླབས་ཡིད་ཆེས་ཅན་རྣམས་ལ་གསོལ་བ་བཏབ་པའོ། །རིགས་
ཀུན་ཁྱབ་བདག་མུས་པ་ཆེན་པོ་ལ། །མཆོད་སྤྲིན་རྒྱ་མཚོས་མཆོད་ཅིང་གསོལ་བ་འདེབས། །བདག་
སོགས་དུས་འདིར་བསམ་དོན་ཀུན་འགྲུབ་ཅིང༌། །ཕྱི་མ་བདེ་བ་ཅན་དུ་སྐྱེ་བར་ཤོག །ཅེས་པ་འདི་
ནི་རྩོད་དུས་ཀྱི་རྡོ་རྗེ་འཆང་ཆེན་པོ་ཁོ་བོ་ཅག་གི་ཚེ་རབས་དུ་མའི་དགེ་བའི་བཤེས་གཉེན་དུ་གྱུར་པའི་
རྒྱལ་བ་མུས་པ་ཆེན་པོ་སངས་རྒྱས་རྒྱལ་མཚན་པའི་བྲིས་འབུར་གྱི་སྐུ་འདྲ་རྗེ་དེ་ཉིད་ཀྱི་ཕྱག་ནས་མ་
བྱིན་རླབས་གཞན་ལས་ཆེས་རྨད་དུ་བྱུང་བ་རྣམས་དང༌། རྗེ་བཙུན་འབྲེལ་ཚད་དོན་ལྡན་དེ་ཉིད་ཀྱི་
99

དཔལ་ས་སྐྱ་པའི་བླ་མ་དམ་པ་རྣམས་ལ་བསྟོད་པ་པདྨ་རཱ་གའི་ཕྲེང་བ་སོགས་བསྟོད་ཚོགས་སྐོར།
སྐུ་གདུང་རིན་པོ་ཆེ་དགོས་འདོད་མ་ལུས་པ་འབྱུང་བའི་གནས་སུ་གྱུར་པ་དེ་ཉིད་ལ་གསོལ་བ་བཏབ་
པའོ། །ཡི་དམ་ཞི་ཁྲོ་རབ་འབྱམས་ལྷ་ཚོགས་ལ། །མཆོད་སྤྲིན་རྒྱ་མཚོས་མཆོད་ཅིང་གསོལ་བ་འདེབས། །
བདག་སོགས་དུས་འདིར་བསམ་དོན་ཀུན་འགྲུབ་ཅིང༌། །ཕྱི་མ་བདེ་བ་ཅན་དུ་སྐྱེ་བར་ཤོག །ཅེས་
པ་འདི་ནི་ཆོས་རྒྱལ་འཕགས་པའི་ཐུགས་དམ་རྡོ་རྗེ་འཇིགས་བྱེད་ཀྱི་སྐུ་ཁྱད་འཕགས་དང༌།
བ་རི་
ལོ་ཙཱ་བའི་ཐུགས་དམ་མ་འཁྲུལ་མེད་སེང་གདོང་མའི་སྐུ། ས་ལོ་ཙཱ་བའི་ཐུགས་དམ་དམར་པོ་བསྐོར་
གསུམ་བྱིན་རླབས་ཡིད་ཆེས་ཀྱི་རྟགས་ཅན་དང༌། འཁོར་ལོ་བདེ་མཆོག །ཀྱེ་རྡོ་རྗེ་སོགས་ཀྱི་སྐུ་གློ་
བ་མ་འཁྲུལ་མེད་ཁྱད་པར་ཅན་རྣམས་དང༌། ཆོས་རྒྱལ་འཕགས་པ། བླ་མ་དམ་པ། རྗེ་ཀུན་དགའ་
གྲོལ་མཆོག །ས་ལོ། སྔགས་འཆང་ཡབ་སྲས། མུས་ཆེན་འཁོར་ལོ་སྡོམ་པ་སོགས་བླ་མ་གོང་མ་རྩོད་
བྲལ་དུ་མའི་ཐུགས་དམ་རྣལ་འབྱོར་མ་སོགས་ཀྱི་བྲིས་སྐུ་དུ་མ་དང་། ལྷག་པར་རྡོ་རྗེ་ཕུར་བུ་ལྕགས་
ལས་གྲུབ་པའི་གཏེར་མ་འཁྲུལ་མེད་བྱིན་རླབས་ཀྱི་གཟི་འོད་འབར་བ་གྲངས་ཀྱང་བཅུ་ཕྲག་དུ་མ་
དང༌། ཡང་ཐེག་ཆེན་རིན་པོ་ཆེའི་ཐུགས་དམ་མ་རྒྱ་བཟོ་ངོ་མཚར་ཅན་གྱི་ཕུར་ཆ་དང༌། གཞན་ཡང་
རྒྱ་གར་འཕགས་ཡུལ་ནས་བྱོན་པའི་ལི་སྐུ་ངོ་མཚར་ཅན་གྲངས་ཀྱང་བཅུ་ཕྲག་དུ་མ་དང༌། རྒྱ་ནག་མ་
ཁྱད་པར་ཅན་བཅུ་ཕྲག་གསུམ་ལྷག་པ། གཞན་ཡང་ཡེ་ཤེས་སེམས་དཔའ་ཞུགས་ངེས་པའི་བླ་མ་
བརྒྱུད་པ་དང༌། དེ་མ་ཡིན་པའི་བྲིས་འབུར་གྱི་སྐུ་བགྲངས་བ་ལས་འདས་ཤིང༌། ངོ་མཚར་རྨད་དུ་
བྱུང་བ་རྣམས་ལ་གསོལ་བ་བཏབ་པའོ། །མཧཱ་ཀཱ་ལ་ཙ་ཏུརྨུ་ཁར་བཅས། །མཆོད་སྤྲིན་རྒྱལ་མཚོས་
མཆོད་ཅིང་གསོལ་བ་འདེབས། །བདག་སོགས་དུས་འདིར་བསམ་དོན་ཀུན་འགྲུབ་ཅིང༌། །ཕྱི་མ་
བདེ་བ་ཅན་དུ་སྐྱེ་བར་ཤོག །ཅེས་པ་འདི་ནི་ཤིང་མགོན། རྡོ་མགོན། བྲིས་མགོན། བསེ་འབག་ནག་
པོ་འཕུར་ཤེས་ཏེ་ངེད་རང་ས་སྐྱ་པ་ལ་བཀའ་བབས་པའི་ཆོས་སྐྱོང་གི་སྐུ་ཡིད་བཞིན་ནོར་བུ་ལྟ་བུ་
རྣམས་དང༌། གཉན་ལོ་ཙཱ་བའི་ཐུགས་དམ་འཁྲུལ་མེད་ཞལ་བཞི་པའི་སྐུ་རང་བྱོན་དུ་ཡོད་པའི་རྟེན་
རྡོ་ངོ་མཚར་ཅན་དང་། ཡང་བྲམ་གཟུགས་ཀྱི་སྐུ་བྲིས་པ་ལས་གསལ་བའི་རང་བྱོན་ཡོད་པའི་རྟེན་རྡོ་
སོགས་ཆོས་སྐྱོང་ཆེ་ཆུང་གི་བྲིས་འབུར་གྱི་སྐུ་རྨད་དུ་བྱུང་བ་དུ་མ་དང་། རྟེན་རྫས་ངོ་མཚར་ཅན་ཆོས་
100

འཇམ་མགོན་ཨ་མེས་ཞབས་ངག་དབང་ཀུན་དགའ་བསོད་ནམས་ཀྱི་གསུང་འབུམ། པོད་དང་པོ།
སྐྱོང་འཁོར་ངེས་པ་རྣམས་ལ་ཡིད་ཆེས་ཁྱད་པར་ཅན་རྙེད་པའི་སྒོ་ནས་གསོལ་བ་བཏབ་པའོ། །དེ་
ལྟར་སྐལ་བཟང་ཀུན་དགའི་མིང་ཅན་ལ། །འཁྲུལ་ཟད་རྗེ་བཙུན་རྣམས་ཀྱི་ལུང་བསྟན་ཞིང༌། །ཆོས་
སྲིད་དཔལ་འབྱོར་རྒྱ་མཚོའི་བཀའ་བབས་པའི། །ཡིད་བཞིན་ནོར་འདྲའི་བསོད་ནམས་ཞིང་རྣམས་
ལ༑ ༑གསོལ་འདེབས་བསམ་འཕེལ་ནོར་བུའི་ཕྲེང་བ་འདི། །སྐལ་བ་བཟང་པོ་ཅན་དེས་སྦྱར་བ་ཡིན། །
བསོད་ནམས་འདི་ཡི་བདག་དང་གདུལ་བྱ་ཡི། །འདི་ཕྱིའི་དོན་རྣམས་ཡིད་བཞིན་འགྲུབ་གྱུར་ཅིག །
ཅེས་པ་འདི་ནི་ས་སྐྱ་པ་ཤཱཀྱའི་དགེ་བསྙེན་ཐེག་པ་མཆོག་གི་རྣལ་འབྱོར་པ་ངག་དབང་ཀུན་དགའ་
བསོད་ནམས་གྲགས་པ་རྒྱལ་མཚན་དཔལ་བཟང་པོས་རྟེན་མཆོད་ཁྱད་པར་ཅན་དེ་དག་གི་དྲུང་དུ་
ཡིད་དག་པའི་སྒོ་ནས་གསོལ་བ་བཏབ་པ་ཐམས་ཅད་འབད་མེད་དུ་འགྲུབ་ངེས་པའི་ངེས་ཤེས་ཡང་
དག་པ་ཐོབ་སྟེ། རང་གཞན་ལ་ཕན་བདེ་རྒྱ་ཆེན་པོ་འབྱུང་ཕྱིར་བྲིས་པ་འདིས་བསམ་པ་ཐམས་ཅད་
ཡིད་བཞིན་དུ་འབད་མེད་ལྷུན་གྲུབ་ཏུ་འབྱུང་བར་གྱུར་ཅིག །སརྦ་མངྒ་ལཾ།། །།